Za sovjetsko reprezentanco je natopil na treh olimpijskih igrah, na katerih je osvojil dve zlati in eno srebrno medaljo, in enajstih svetovnih prvenstvih, na katerih je osvojil osem zlatih, dve srebrni in eno bronasto medaljo. V letih 1973 in 1979 je bil izbran za najboljšega napadalca svetovnega prvenstva, leta 1974 je bil najboljši po točkah na svetovnem prvenstvu, v letih 1977 in 1978 pa je bil najboljši strelec svetovnih prvenstev. V seriji tekem med sovjetsko reprezentanco in selekcijo igralcev iz lige NHL, Challenge Cup 1979, je bil izbran za najboljšega igralca turnirja. Za reprezentanco, katere kapetan je bil med letoma 1972 in 1980, je dosegel 207 golov, s čimer je drugi najboljši strelec sovjetske reprezentance vseh časov, šest golov več od njega je dosegel le Aleksander Malcev. V letih 1993 in 1995 ter med letoma 2001 in 2003 je bil selektor ruske reprezentance, ki je v tem času osvojila en naslov svetovnega prvaka leta 1993.